Käärmekala

Käärmekala (Erpetoichthys calabaricus) on alkeellisten lapaeväkalojen luokkaan (Cladistii) ja bikirien heimoon (Polypteridae) kuuluva afrikkalainen kalalaji. Se on sukunsa Erpetoichthys ainoa laji. 

Ulkonäkö
Käärmekala on pitkä ja ohut ankeriasmainen kala, jonka ruumiin poikkileikkaus on pyöreä. Kala on korkeintaan 37 cm pitkä, useimmiten lyhyempi. Selkärangassa on noin 110 nikamaa, lähes puolet enemmän kuin bikirien toisessa suvussa Polypterus.  Selkäevä koostuu sarjasta erillisiä piikkejä, joihin kuhunkin liittyy yksi tai useampia eväruotoja. Vatsaevää ei ole.  Käärmekalalla on kidusten lisäksi keuhkot, joilla se voi hengittää ilmaa.

 Elinympäristö ja levinneisyys 
Laji esiintyy trooppisessa Afrikassa Guineanlahden rantavaltioissa Beninistä Kameruniin. Se elää jokisuistoissa hitaasti virtaavissa ja seisovissa vesissä, sekä makeassa että ja murtovedessä.


 Akvaariossa 
Käärmekalaa voidaan myös pitää akvaariossa. Useimmat akvaariossa pidetyt yksilöt on pyydystetty luonnosta, sillä lajia on vain harvoin saatu lisääntymään vankeudessa. 

 Lähteet 

Luokka:Lapaeväkalat